André Brink
Store norske leksikon,Språk og litteratur,Litteratur i verden,Afrikas litteratur,Sør-Afrikas litteratur
André Brink var en sørafrikansk forfatter og professor i litteratur ved universitetet i Cape Town fra 1990. Hans bøker er oversatt til en rekke språk, de fleste også til norsk. Hans morsmål var afrikaans, men han skrev på både afrikaans og engelsk.
Forfatterskap Brink debuterte som forfatter i 1958. Han var medlem av gruppen Sestiger, den unge afrikaansspråklige forfattergenerasjonen som stod frem i 1960-årene. Med romanene Ambassadøren (1963; originaltittel Die Ambassadeur, norsk oversettelse 1986), Kennis van die aand (1973) og Gribbenes land (1976; originaltittel 'n Oomblik in die wind, norsk oversettelse 1977) skaffet han seg et internasjonalt rykte. De to sistnevnte bøkene ble forbudt i hans hjemland.Brinks romaner reflekterer hans sterke engasjement mot raseskillepolitikken under apartheidsystemet i Sør-Afrika. Forholdet mellom rasene er også tema i senere romaner:  Hvit tørketid (1979; originaltittel 'n Droë wit seisoen, norsk oversettelse 1981, filmatisert 1989)  Utsikt til regn (1978; originaltittel Gerugte van reën, norsk oversettelse 1982)  Pestens mur (1984; origialtittel Die muur van die pes, norsk oversettelse 1984)  Unntakstilstander (1988; originaltittel States of Emergency, norsk oversettelse 1988)  En terrorhandling (1991; originaltittel An Act of Terror, norsk oversettelse 1991).  Brink forsøker også å komme til erkjennelse om historien til boer-befolkningen. Det er særlig tydelig i de historiske romanene han har skrevet, som En lenke av stemmer (1982; originaltittel Houd-den-Bek, norsk oversettelse 1983) og Tvert imot (1993; originaltittel On the Contrary, norsk oversettelse 1994), Bilder i sand (1996; originaltittel Imaginings of Sand, norsk oversettelse samme år) og Djeveldalen (1998; originaltittel Devil's Valley, norsk oversettelse 1999).Attråens rett (2000; originaltittel The Rights of Desire, norsk oversettelse 2001) er en betraktning over aldring og kjærlighet, ensomhet, skyld og uskyld. Den andre siden av stillheten (originaltittel The Other Side of Silence, norsk oversettelse 2003) kom i 2002.Brink har også skrevet skuespill og essayer. Les mer i Store norske leksikon Sør-Afrikas litteratur Sør-Afrikas engelskspråklige litteratur Teater i Sør-Afrika Sør-Afrikas historie Sør-Afrikas samtidshistorie Eksterne lenker nekrolog over Brink i The Guardian (engelsk)  Brink i LitNet (afrikaans)  Brink i British Council: Literature (engelsk) Brinks bøker i Open Library Brink på norsk: bøker i Nasjonalbiblioteket